CELEX: 32021R0127
Language: da
Date: 2021-02-03 00:00:00
Title: Kommissionens gennemførelsesforordning (EU) 2021/127 af 3. februar 2021 om fastsættelse af krav vedrørende indførelsen til Unionens område af træemballage, som anvendes ved transport af varer med oprindelse i visse tredjelande, og vedrørende plantesundhedskontrol af materiale af denne type og om ophævelse af gennemførelsesafgørelse (EU) 2018/1137

4.2.2021   
               
               
                  DA
               
               
                  Den Europæiske Unions Tidende
               
               
                  L 40/3
               
            
         KOMMISSIONENS GENNEMFØRELSESFORORDNING (EU) 2021/127
         af 3. februar 2021
         om fastsættelse af krav vedrørende indførelsen til Unionens område af træemballage, som anvendes ved transport af varer med oprindelse i visse tredjelande, og vedrørende plantesundhedskontrol af materiale af denne type og om ophævelse af gennemførelsesafgørelse (EU) 2018/1137
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2016/2031 af 26. oktober 2016 om beskyttelsesforanstaltninger mod planteskadegørere og om ændring af Europa-Parlamentets og Rådets forordning (EU) nr. 228/2013, (EU) nr. 652/2014 og (EU) nr. 1143/2014 og om ophævelse af Rådets direktiv 69/464/EØF, 74/647/EØF, 93/85/EØF, 98/57/EF, 2000/29/EF, 2006/91/EF og 2007/33/EF (1), særlig artikel 41, stk. 3, og
         under henvisning til Europa-Parlamentets og Rådets forordning (EU) 2017/625 af 15. marts 2017 om offentlig kontrol og andre officielle aktiviteter med henblik på at sikre anvendelsen af fødevare- og foderlovgivningen og reglerne for dyresundhed og dyrevelfærd, plantesundhed og plantebeskyttelsesmidler, om ændring af Europa-Parlamentets og Rådets forordning (EF) nr. 999/2001, (EF) nr. 396/2005, (EF) nr. 1069/2009, (EF) nr. 1107/2009, (EU) nr. 1151/2012, (EU) nr. 652/2014, (EU) 2016/429 og (EU) 2016/2031, Rådets forordning (EF) nr. 1/2005 og (EF) nr. 1099/2009 samt Rådets direktiv 98/58/EF, 1999/74/EF, 2007/43/EF, 2008/119/EF og 2008/120/EF og om ophævelse af Europa-Parlamentets og Rådets forordning (EF) nr. 854/2004 og (EF) nr. 882/2004, Rådets direktiv 89/608/EØF, 89/662/EØF, 90/425/EØF, 91/496/EØF, 96/23/EF, 96/93/EF og 97/78/EF og Rådets afgørelse 92/438/EØF (2), særlig artikel 22, stk. 3, og artikel 52, og
         ud fra følgende betragtninger:
         
                     (1)
                  
                  
                     Ved Kommissionens gennemførelsesafgørelse (EU) 2018/1137 (3) er der fastsat bestemmelser om plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i Hviderusland og Kina, og den fandt anvendelse indtil 30. juni 2020. Disse regler fandt anvendelse i tillæg til dem, der er fastsat i Kommissionens delegerede forordning (EU) 2019/2125 (4) om særlig offentlig kontrol af træemballage.
                  
               
                     (2)
                  
                  
                     Plantesundhedskontrol foretaget af medlemsstaterne på grundlag af gennemførelsesafgørelse (EU) 2018/1137 har vist, at mærkningen af træemballage, som anvendes ved transport af visse varer med oprindelse i Hviderusland og Kina, ikke altid er i overensstemmelse med forordning (EU) 2016/2031. Endvidere har plantesundhedskontrol, som er foretaget af medlemsstaterne på grundlag af deres risikovurdering, som er registreret i Traces og tidligere i det webbaserede system EUROPHYT-Interceptions, vist, at mærkningen af træemballage, som anvendes ved transport af visse varer med oprindelse i Indien ikke altid er i overensstemmelse med nævnte forordning.
                  
               
                     (3)
                  
                  
                     Den manglende overensstemmelse, som medlemsstaterne har fundet, viser, at der er en risiko for indførelse af levende skadedyr med den træemballage, som anvendes ved transport af visse varer med oprindelse i disse tre lande, nemlig Hviderusland, Kina og Indien, og at disse varer bør underlægges særlig kontrol.
                  
               
                     (4)
                  
                  
                     For at undgå konsekvenserne af den slags manglende overholdelse i fremtiden bør der træffes foranstaltninger vedrørende træemballage, som anvendes til transport af visse varer med oprindelse i Hviderusland, Kina og Indien.
                  
               
                     (5)
                  
                  
                     For at sikre, at de myndigheder, der udfører den pågældende plantesundhedskontrol, er bedre forberedt, bør de kompetente myndigheder eller de operatører, der beskæftiger sig med import af varer ledsaget af træemballage, så snart de er bekendt med, at ankomsten af den pågældende træemballage er umiddelbart forestående, give forhåndsmeddelelse herom til den kompetente myndighed ved det grænsekontrolsted, hvor sendingen først ankommer.
                  
               
                     (6)
                  
                  
                     Træemballagen for sendinger af varer bør underlægges regelmæssig plantesundhedskontrol. På grundlag af den identificerede plantesundhedsrisiko, bør denne andel ikke være mindre end 15 % af den importerede træemballage for sendinger af varer.
                  
               
                     (7)
                  
                  
                     Både træemballage og varer bør være omfattet af EU-reglerne vedrørende toldtilsyn, indtil plantesundhedskontrollen er afsluttet, for at sikre, at deres frie bevægelighed inden for Unionens område ikke medfører plantesundhedsmæssige risici.
                  
               
                     (8)
                  
                  
                     Plantesundhedskontrollen bør finde sted på det grænsekontrolsted, hvor sendingen først ankommer til Unionens område, eller på kontrolsteder omhandlet i artikel 53, stk. 1, litra a), i forordning (EU) 2017/625 med henblik på at sikre, at kontrollen udføres på de mest passende faciliteter.
                  
               
                     (9)
                  
                  
                     For at skabe juridisk klarhed bør gennemførelsesafgørelse (EU) 2018/1137 ophæves og erstattes af nærværende forordning, for at tage hensyn til forordning (EU) 2016/2031 og (EU) 2017/625, som har været anvendt siden 14. december 2019.
                  
               
                     (10)
                  
                  
                     For at give medlemsstaterne tid til at tilpasse sig kravene i denne forordning, bør den finde anvendelse fra 1. marts 2021.
                  
               
                     (11)
                  
                  
                     Denne forordning bør finde anvendelse indtil den 31. december 2023, så der er tid til at overvåge situationen og bestemme træemballagens og de respektive forsendelsers overensstemmelse med denne forordning og forordning (EU) 2016/2031.
                  
               
                     (12)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Genstand og anvendelsesområde
            Denne forordning fastsætter krav til indførelsen til Unionens område og plantesundhedskontrol af træemballage, som anvendes ved transport af varer med oprindelse i visse tredjelande, som er anført i bilaget, med henblik på at sikre deres overensstemmelse med forordning (EU) 2016/2031.
         
         
            Artikel 2
            Definitioner
            I denne forordning forstås ved:
            
                        1)
                     
                     
                        »træemballage«: træ eller træprodukter, der har form af pakkasser, tremmekasser, tromler og lignende, lastpaller og lignende, pallerammer og lignende samt stuvholt, uanset om de anvendes ved transport af genstande af enhver art eller ej; råtræ af tykkelse på 6 mm og derunder, forarbejdet træ fremstillet ved hjælp af lim, varme og tryk eller en kombination deraf, og stuvholt til støtte for forsendelser af træ, som er fremstillet af træ af samme type og kvalitet som træet i sendingen, er ikke omfattet
                     
                  
                        2)
                     
                     
                        »varer«: varer, som opfylder følgende krav:
                        
                                    a)
                                 
                                 
                                    De har oprindelse i de tredjelande, som er anført i bilaget.
                                 
                              
                                    b)
                                 
                                 
                                    De bliver støttet eller båret af træemballage, indtil de ankommer til det grænsekontrolsted, hvor sendingen først ankommer.
                                 
                              
                                    c)
                                 
                                 
                                    De har de respektive koder i den kombinerede nomenklatur (KN) eller Taric-koder, og de beskrivelser, som er fastsat i bilag I til Rådets forordning (EØF) nr. 2658/87 (5), som anført i bilaget.
                                 
                              
                  
         
            Artikel 3
            Krav vedrørende indførelse til Unionens område af træemballage
            Indførelse til Unionens område af træemballage må kun finde sted, hvis følgende krav er opfyldt:
            
                        1)
                     
                     
                        De kompetente myndigheder eller operatører, som har ansvar for indførelsen af den pågældende træemballage, eller som er bekendt med dens ankomst til Unionens område, skal give forhåndsmeddelelse herom til den kompetente myndighed på det grænsekontrolsted, hvor den pågældende træemballage først ankommer og vil blive indført til Unionens område.
                     
                  
                        2)
                     
                     
                        Den plantesundhedskontrol, som er omhandlet i artikel 4, stk. 1, litra a), i nærværende forordning, viser, at den pågældende træemballage opfylder kravene i artikel 43, stk. 1, litra a) og b), i forordning (EU) 2016/2031.
                     
                  
         
            Artikel 4
            Plantesundhedskontrol
            
               1.   De kompetente myndigheder skal:
               
                           a)
                        
                        
                           udføre regelmæssig plantesundhedskontrol af træemballage for sendinger af varer på et af følgende steder:
                           
                                       i)
                                    
                                    
                                       det grænsekontrolsted, hvor sendingen først ankommer til Unionens område
                                    
                                 
                                       ii)
                                    
                                    
                                       kontrolsteder omhandlet i artikel 53, stk. 1, litra a), i forordning (EU) 2017/625,
                                    
                                 
                     
                           b)
                        
                        
                           definere andelen af plantesundhedskontrollen jf. dette stykkes litra a).
                        
                     
            
               2.   Andelen, som er omhandlet i stykke 1, litra b), må ikke udgøre mindre end 15 % af sendingerne af varer.
            
            
               3.   Indtil kontrollen, jf. stykke 1, litra a), er afsluttet, forbliver den pågældende træemballage og de pågældende varer:
               
                           a)
                        
                        
                           under toldtilsyn i henhold til artikel 134 i forordning (EU) nr. 952/2013, samt
                        
                     
                           b)
                        
                        
                           under den kompetente myndigheds tilsyn.
                        
                     
            
               4.   Uanset stk. 3 kan toldmyndigheden tillade, at varer ikke holdes under tilsyn som omhandlet i samme stykkes litra a) og b), hvis operatøren med ansvar for sendingen adskiller træemballagen fra varerne, hvor det er teknisk muligt.
            
         
         
            Artikel 5
            Ophævelse af gennemførelsesafgørelse (EU) 2018/1137
            Gennemførelsesafgørelse (EU) 2018/1137 ophæves.
         
         
            Artikel 6
            Ikrafttrædelse og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. marts 2021 til den 31. december 2023.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 3. februar 2021.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 317 af 23.11.2016, s. 4.
         
            (2)  EUT L 95 af 7.4.2017, s. 1.
         
            (3)  Kommissionens gennemførelsesafgørelse (EU) 2018/1137 af 10. august 2018 om tilsyn, plantesundhedskontrol og foranstaltninger, der skal træffes vedrørende træemballeringsmateriale, som anvendes ved transport af varer med oprindelse i visse tredjelande (EUT L 205 af 14.8.2018, s. 54).
         
            (4)  Kommissionens delegerede forordning (EU) 2019/2125 af 10. oktober 2019 om supplerende regler til Europa-Parlamentets og Rådets forordning (EU) 2017/625 for så vidt angår regler om særlig offentlig kontrol af træemballage, underretning om visse sendinger og foranstaltninger i tilfælde af manglende overholdelse (EUT L 321 af 12.12.2019, s. 99).
         
            (5)  Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).
      
      
         
            BILAG
            Varer, de respektive koder i den kombinerede nomenklatur (KN) eller Taric-koder og oprindelsesland
            
                        Varebeskrivelse
                     
                     
                        Koder i den kombinerede nomenklatur (KN) eller Taric-koder:
                     
                     
                        Oprindelsesland
                     
                  
                        Skifer, også groft tildannet eller kun tilskåret, ved savning eller på anden måde, til blokke eller plader af kvadratisk eller rektangulær form
                     
                     
                        2514 
                     
                     
                        Hviderusland, Kina, Indien
                     
                  
                        Marmor, travertin, ecaussine og andre monument- eller bygningskalksten med en tilsyneladende densitet på 2500 kg/m3 eller derover samt alabast, også groft tildannet eller kun tilskåret, ved savning eller på anden måde, til blokke eller plader af kvadratisk eller rektangulær form
                     
                     
                        2515 
                     
                     
                        Hviderusland, Kina, Indien
                     
                  
                        Granit, porfyr, basalt, sandsten og andre monument- eller bygningssten, også groft tildannet eller kun tilskåret, ved savning eller på anden måde, til blokke eller plader af kvadratisk eller rektangulær form
                     
                     
                        2516 
                     
                     
                        Hviderusland, Kina, Indien
                     
                  
                        Brænde; træ i form af flis eller spåner; savsmuld og træaffald, også agglomereret til briketter eller lignende former
                     
                     
                        4401 
                     
                     
                        Hviderusland, Kina, Indien
                     
                  
                        Pakkasser, tremmekasser, tromler og lignende pakningsgenstande af træ; kabeltromler af træ; lastpaller og lign., af træ; pallerammer af træ (undtagen godsbeholdere (containere), specielt konstruerede og udstyrede til én eller flere transportformer)
                     
                     
                        4415 
                     
                     
                        Hviderusland, Kina, Indien
                     
                  
                        Brosten, kantsten og fortovssten af naturlige stenarter (undtagen skifer)
                     
                     
                        6801 
                     
                     
                        Hviderusland, Kina, Indien
                     
                  
                        Bearbejdede monument- og bygningssten (undtagen skifer) samt varer af monument- og bygningssten, bortset fra varer henhørende under pos. 6801 ; terninger og lignende varer til mosaikarbejder, af naturlige stenarter (herunder skifer), også på et underlag; granulater, splinter og pulver af naturlige stenarter (herunder skifer), kunstigt farvet
                     
                     
                        6802 
                     
                     
                        Hviderusland, Kina, Indien
                     
                  
                        Skifer, bearbejdet, og varer af skifer, herunder varer af agglomereret skifer (undtagen granulater, splinter og pulver af skifer; mosaiksten og lignende varer; grifler, skifertavler og skiferbelagte skrive- og tegnetavler, færdiggjorte)
                     
                     
                        6803 
                     
                     
                        Hviderusland, Kina, Indien
                     
                  
                        Keramiske sten og fliser til brolægning, gulvbelægning eller beklædning af vægge; keramiske terninger og lignende varer til mosaikarbejder, også på underlag (bortset fra varer af fossilt kiselmel eller af lignende kiselholdige jordarter, ildfaste produkter, fliser, der er specielt tilvirket som bordskånere, dekorationsgenstande og fliser, der er specielt fremstillet til ovne)
                     
                     
                        6907 
                     
                     
                        Hviderusland, Kina, Indien
                     
                  
                        Plader og bånd, af aluminium
                     
                     
                        7606 
                     
                     
                        Hviderusland, Kina, Indien